پ1/ لقی (‌‌ا): بە کورتی پێناسەی (5) لە مانەی خوارەوە بكە:

١. سەدیق حەیدەری 2. وەلی بەگ شێروانی 3. خالید نەقشبەندی 4. یاسای کۆمەڵەکان ساڵی ١٩٦٠ 5. گوندی سۆریا ٦. ڕۆژنامەی برایی (التاخی) .

لقی (ب): ئەم پێناسانە کێ و چی دەگرێتەوە؟

١. ------------ وەزیری بەرگری بوو لە کۆماری کوردستان.

٢. ------------ ئەو شەڕەبوو کە لە ٢٥ی ئابی ساڵی ١٩٤٥ لە نێوان شۆڕشگێڕانی کورد و سوپای عێڕاق هەڵگیرسا و بە شکستی سوپای عێڕاق کۆتایی هات.

٣. ------------ ئەو ئەنجوومەنە بوو، کە دوای شۆڕشی چواردەی تەممووز بۆ بەڕێوەبردنی عێراق دامەزرا.

٤. -------------- ئەو کۆنگرەیە بوو، کە پارتی دیموکراتی کوردستان تەنها بۆ وەرگرتنی مۆڵەت لە ساڵی ١٩٦٠ لە شاری بەغداد گرێی دا.

٥. --------------- زمانحاڵی پارتی ژیانەوەی کوردستان بوو لە شاری مەهاباد دەردەچوو.

پ٢/ ئەم خاڵانەی خوارەوە پەیوەندییان بە کام ڕووداوی کوردستانەوە هەیە، تەنها ناوی ڕووداوەکە بنووسە.

١. کشانەوەی هێزەکانی یەکێتی سۆڤییەت لە خاکی ئێران دوای جەنگی جیهانی دووەم.

٢. شۆڕشی گەلی میسری دژ بە ڕژێمی پاشایەتی ساڵی ١٩٥٢.

٣. دەرکردنی بەیاننامەی سەعید قەزاز موتەسەریفی هەولێر لە ٢٠ی ئابی ساڵی ١٩٤٥.

٤. کۆبوونەوەی وڵاتانی ئەندامی ڕێکخراوی ئۆپیک لە جەزائیر لە ئاداری ١٩٧٥.

٥. جێگیرکردنی مافی کورد لە بڕگەی سێیەمی دەستووری کاتی عێڕاق.

پ3/ ئەم هۆکارانەی خوارەوە لێک بدەرەوە:

١. بارزانی بانگهێشتی ڕاوێژکاری سیاسی بەریتانیای بۆ شاری موسڵ ڕەت کردەوە.

٢. ئینگلیزەکان دژی پاڵپشتیکردنی کۆماری کوردستان وەستانەوە.

٣. حزبی بەعس لە کۆتاییەکانی ساڵی ١٩٦٩ دەستی بە گفتوگۆ لەگەڵ سەرکردایەتی کورد کرد.

٤. کەوتنی کۆماری ئازەربێجان کاریگەری لەسەر کەوتنی کۆماری کوردستان هەبوو.

٥. عێڕاق ساڵی ١٩٧٥ بە ناچاری ڕێککەوتنی لەگەڵ ئێران کرد.

پ٤/تەنها وەڵامی یەک لق بدەرەوە:

لقی ‌ا: مەبەست لە ڕێککەوتنی شوباتی ساڵی ١٩٦٤ چیە؟ تەنها چوارخاڵی ناو ڕێککەوتنەکە بنووسە.

لقی ب: مەبەست لە بەیانی حوزەیرانی ساڵی ١٩٦٦ چیە؟ تەنها چوارخاڵی ناو بەیانەکە بنووسە.

پ1/ پێناسەی (5) لە مانەی خوارەوە بكە: ١. مێجەر دانلیس 2- ڕۆژنامەی پێشکەوتن 3-شەڕی دۆڵاڤاژێ 4. عەلی شان کوڕی عەلی شێر 5-ئەشکەوتی جاسەنە ٦.سادق خانی شکاک

 پ2/ ئەم هۆکارانەی خوارەوە لێک بدەرەوە:

 ١. هۆکارەکانی شکستی ڕاپەڕینەکەی شێخ سەعیدی پیران؟

 ٢. ئینگلیزەکان ساڵی ١٩٢٢ شێخ مەحموودیان گەڕاندەوە کوردستان؟

 ٣. هۆکارەکانی کوشتنی مارشمعون سەرۆکی تیارییەکان لەلایەن سمکۆی شکاک

 پ3/ئەمانەی خوارەوە بژمێرە:

 ١. ئەنجامەکانی ڕاپەڕینی شێخ ئەحمەدی بارزان ١٩٣١-١٩٣٢

 ٢. ئەنجامەکانی ڕاپەڕینی ئاگری داغ ١٩٢٧

 ٣. ئەنجامەکانی ڕاپەڕینی بەردەرکی سەرا ١٩٣٠

 پ4/ مەبەست لە ڕاپەڕینی دەرسیم چیە؟ گرنگترین هۆکارەکانی چی بوون؟ بەسەرکردایەتی کێ هەڵگیرسا؟ ئەنجامەکەی چی بوو؟